CELEX: 31998D0269
Language: bg
Date: 1998-04-07 00:00:00
Title: Решение на Комисията от 7 април 1998 година относно отнемането на разрешенията за продуктите за растителна защита, съдържащи динотерб като активно веществотекст от значение за ЕИП.

Важна правна забележка

|

31998D0269

Официален вестник n° L 117 , 21/04/1998 стр. 0013 - 0014 специално чешко издание глава 3 том 22 стр. 391  - 392 специално испанско издание глава 3 том 22 стр. 391  - 392 специално унгарско издание глава 3 том 22 стр. 391  - 392 специално литвийско издание глава 3 том 22 стр. 391  - 392 LV.ES глава 3 том 22 стр. 391  - 392 MT.ES глава 3 том 22 стр. 391  - 392 PL.ES глава 3 том 22 стр. 391  - 392 SK.ES глава 3 том 22 стр. 391  - 392 специално словенско издание глава 3 том 22 стр. 391  - 392

		19980407Решение на Комисиятаот 7 април 1998 годинаотносно отнемането на разрешенията за продуктите за растителна защита, съдържащи динотерб като активно вещество(текст от значение за ЕИП)(98/269/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (EИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/EИО на Съвета относно пускането на пазара на продукти за растителна защита [1], последно изменен с Регламент (EО) № 1199/97 [2], и по-специално член 7, параграф 3a от него,като има предвид, че Регламент (EО) № 933/94 на Комисията [3], последно изменен с Регламент (EО) № 2230/95 [4], определя активните вещества на продуктите за растителна защита и посочва докладващите държави-членки за прилагането на Регламент (EИО) № 3600/92;като има предвид, че динотербът е едно от 90-те активни вещества, включени в първия етап на работната програма, предвидена в член 8, параграф 2 от Директива 91/414/EИО на Съвета [5];като има предвид, че за това вещество заинтересованият автор на единствената получена нотификация представи на определената докладваща държава-членка информацията, изисквана по член 6, параграф 1 от Регламент (EИО) № 3600/92, за да подкрепи включването на това активно вещество в приложение I към Директива 91/414/EИО;като има предвид, че в съответствие с член 7, параграф 1, буква в) от Регламент (EИО) № 3600/92 определената докладваща държава-членка е представила на Комисията доклада си за оценка на представената информация;като има предвид, че авторът на единствената нотификация е уведомил Комисията и докладващата държава-членка за нежеланието си да продължи да участва в работната програма за посоченото активно вещество; като има предвид, че поради това няма да бъдат представени важни части от изискваната информация;като има предвид, че на основата на наличната информация може да се направи изводът, че за посоченото активно вещество изискванията на Директива 91/414/EИО, и по-специално по отношение на защитата на здравето на хората, не могат изцяло да бъдат спазени при предложените условия за употреба и следователно то не може да бъде включено в приложение I към директивата;като има предвид, че настоящото решение не засяга мерките на държавите-членки за предоставяне на гратисен период за унищожаването, за съхраняването, за пускането на пазара и за използването на наличните запаси в съответствие с разпоредбите на член 4, параграф 6 от Директива 91/414/EИО;като има предвид, че настоящото решение не засяга действията, които Комисията може да предприеме за посоченото активно вещество в рамките на материята, уредена с Директива 79/117/EИО на Съвета [6];като има предвид, че мерките, предвидени в настоящото решение, са в съответствие със становището на Постоянния фитосанитарен комитет,ПРИЕ НАСТОЯЩОТО РЕШЕНИЕ:Член 1Държавите-членки гарантират, че:1. разрешенията за продуктите за растителна защита, съдържащи динотерб, се отнемат в срок до 6 месеца от датата на настоящото решение;2. от датата на настоящото решение няма да се издават или подновяват разрешения за продуктите за растителна защита, съдържащи динотерб, съгласно дерогацията, предвидена в член 8, параграф 2 от Директива 91/414/EИО.Член 2Адресати на настоящото решение са държавите-членки.Съставено в Брюксел на 7 април 1998 година.За КомисиятаFranz FischlerЧлен на Комисията[1] ОВ L 366, 15.12.1992 г., стр. 10.[2] ОВ L 170, 28.6.1997 г., стр. 19.[3] ОВ L 107, 28.4.1994 г., стр. 8.[4] ОВ L 225, 22.9.1995 г., стр. 1.[5] ОВ L 230, 19.8.1991 г., стр. 1.[6] ОВ L 33, 8.2.1979 г., стр. 36.--------------------------------------------------